Sérfræðilæknir óskast á Reykjalund endurhæfingarmiðstöð Staða sérfræðilæknis á Reykjalundi endurhæfingarmiðstöð er laus til umsóknar . Reykjalundur er stærsta endurhæfingarstofnun landsins sem veitir árlega um 1.200 einstaklingum endurhæfingu . Unnið er í þverfaglegum teymum þar sem áhersla er lögð á einstaklingsmiðaða nálgun og heildræna sýn . Teymin starfa á sviði hjarta , lungna , taugakerfis , gigtar , verkja , geðheilsu , offitu og starfsendurhæfingar . Reykjalundur er ennfremur kennslustofnun sem sinnir kennslu og þjálfun háskólanema í heilbrigðis - og félagsvísindum . Um er að ræða fullt starf . Í því felast fjölbreytt verkefni á göngudeild , dagdeildum og sólarhringsdeild , ásamt gæsluvöktum . Óskað er eftir einstaklingi með góða samskiptafærni , frumkvæði og sjálfstæði í starfi . Gerð er krafa um íslenskt lækningaleyfi og sérfræðiréttindi í endurhæfingarlækningum eða annarri sérgrein sem nýtist vel endurhæfingarstarfi Reykjalundar . Laun byggja á kjarasamningi Læknafélags Íslands og fjármálaráðherra auk samkomulags milli Reykjalundar og starfandi lækna á Reykjalundi . Upplýsingar um starfið veitir Stefán Yngvason , starfandi framkvæmdastjóri lækninga , í síma 8245523 eða póstfang : stefan[hjá]reykjalundur.is